Os romans los ninvían ta Hispania pa reconquerir-la. En Hispania empentan a los suevos ent'a Gallaecia, os vandalos son en gran mesura destruitos, y os alans tamien son vencitos. En compensación os romans lis conceden Aquitania en l'anyo 417, a cambeyo de que o suyo exercito se comprometa a esfender a lo imperio d'atros invasors y que o rei visigodo gobierne como lugartenient imperial. O foedus de l'anyo 418 permite que os visigodos s'estableixan en rechimen d' hospitalitas en Aquitania II, en a Novempopulania y en Narbonés I, que comprendeba Burdeus, Piteus y Tolosa, que esdevinió lur capital. Se suposa que en ixos territorios s'establioron uns 100.000 visigodos, lumero que creixió en tot o sieglo V dica os 200.000 con a plegata d'atros continchents chermanicos asimilables (como os ostrogodos) [3]. En Aquitania os visigodos reciben dos tercios d'a tierra en calidat de biens radices libres d'impuestos (as ditas sortes goticas)